Κύπελλο Εθνών Ωκεανίας

Το Κύπελλο Εθνών της Ωκεανίας (αγγλικά: OFC Nations Cup) αποτελεί ποδοσφαιρική διοργάνωση που διεξάγεται κάθε δυο χρόνια με τη συμμετοχή των κρατών μελών της Ποδοσφαιρικής Συνομοσπονδίας της Ωκεανίας.

Διεξάγεται ανελλιπώς ανά διετία, από το 1996 υπό την αιγίδα της OFC. Πριν από το 1996 υπήρχαν δύο άλλες διοργανώσεις με μη τακτές διακοπές, με το όνομα Κύπελλο των Εθνών της Ωκεανίας.

Με εξαίρεση τις μεγάλες χώρες στην Ωκεανία (Αυστραλία και Νέα Ζηλανδία), ελάχιστη προσοχή έχει δοθεί από τις χώρες του υπόλοιπου κόσμου στην εν λόγω διοργάνωση. Όμως, ο ανταγωνισμός και η σημαντικότητα έχει αυξηθεί καθώς οι νικητές του Κυπέλλου Εθνών προκρίνονται στο Κύπελλο Συνομοσπονδίας και στα πλέι οφ του Παγκοσμίου Κυπέλλου, που θα γίνει το 2010.

Η Αυστραλία σταμάτησε να είναι μέλος της OFC στις 1 Ιανουαρίου του 2006, καθώς εξελέγη μέλος της Ασιατικής Ποδοσφαιρικής Συνομοσπονδίας. Ως αποτέλεσμα αυτού, η χώρα των καγκουρό δεν πρόκειται να συμμετάσχει ξανά στη διοργάνωση.

Ιστορία 
Η διοργάνωση ξεκίνησε το 1973 με την επωνυμία «Κύπελλο Ωκεανίας». Για δεύτερη φορά διεξήχθη το 1980 και στη συνέχεια σταμάτησε η διεξαγωγή του.

Στα πρώτα χρόνια της διοργάνωσης επιτράπηκε να λάβουν μέρος στο Κύπελλο και μη μέλη της FIFA , όπως οι Νέες Εβρίδες, σημερινό Βανουάτου.

Το 1996 έκανε επανεμφάνιση με το όνομα «Κύπελλο Εθνών της Ωκεανίας» και αποτελεί προκριματική διοργάνωση για το Κύπελλο Συνομοσπονδιών.

Αποτελέσματα

Νικητές

Πολυνίκες 

^ Αυτή η τέταρτη θέση εξασφαλίστηκε από το Βανουάτου το 1973 υπό την παλαιά ονομασία του, Νέες Εβρίδες.

Σύνολο διοργανωτών 

 Η Αυστραλία, η Νέα Ζηλανδία, οι Νήσοι του Σολομώντα και η Ταϊτή έχουν στο παρελθόν 4 φορές συνδιοργανώσει το Κύπελλο Εθνών Ωκεανίας το 1996.

Αρχισκόρερ

Εξωτερικοί σύνδεσμοι 

 Επίσημος ιστότοπος της Ποδοσφαιρικής Συνομοσπονδίας της Ωκεανίας

Ωκεανία